โบรกเกอร์เตือนหุ้นสูงเริ่มหนาว
โบรกเกอร์เตือนหุ้นสูงเริ่มหนาว&nbsp; ดัชนีเปิดเหนือระดับ 790 จุด&nbsp; และมีแรงซื้อหุ้นตัวใหญ่เข้ามาต่อเนื่อง
17 มิ.ย. 2553

โบรกเกอร์เตือนหุ้นสูงเริ่มหนาว  ดัชนีเปิดเหนือระดับ 790 จุด  และมีแรงซื้อหุ้นตัวใหญ่เข้ามาต่อเนื่อง
วันนี้ตลาดหุ้นไทยยังคงสดใส ดัชนีเปิดเหนือระดับ790 จุด  และมีแรงซื้อหุ้นตัวใหญ่เข้ามาต่อเนื่อง  สนับสนุนให้ดัชนีบวกถึง 6 จุดซื้อขายแถว 792 จุด หลังจากนักลงทุนต่างชาติหวลกลับเข้ามาลุยซื้อหุ้นไทยอีกครั้งถึง 2,620 ล้านบาท และเป็นการเข้ามาซื้อสุทธิพร้อมกันในตลาดอนุพันธ์และตลาดตราสารหนี้  เมื่อวันก่อน 
ขณะนี้เริ่มเกิดคำถามว่าแนวโน้มตลาดวันที่ 17 มิ.ย.2553นี้จะเป็นอย่างไร ปรากฎว่า นักวิเคราะห์เริ่มมีความเห็นที่แตกต่างกัน  โดยทางด้านนักวิเคราะห์ธนชาตมองดีว่า ดัชนีที่บวกมา6.27  จุดปิดที่ระดับ 786 จุด ท่ามกลางมูลค่าการซื้อขายหนาแน่น 29,417 ล้านบาทเมื่อวันที่ 16 มิ.ยที่ผ่านมา  วันนี้น่าจะมีโอกาสปรับตัวขึ้นไปได้ต่อแถว 790-800 จุด "ตามสถิติถ้าหากนักลงทุนต่างชาติเข้ามาซื้อสุทธิพร้อมกับทั้งสามตลาด  วันนี้ดัชนีหุ้นน่าจะขึ้นไปต่อ1.6%  จึงแนะนำให้ซื้อหุ้นใหญ่อย่างบริษัทปตท.(PTT) และบริษัทบ้านปู(BANPU)"
ทั้งนี้ ธนชาตให้ราคาเป้าหมายหุ้นปตท.ถึง 286 บาทมีโอกาสบวกไปอีก 14%  เทียบกับราคาปิดวันก่อนที่251 บาท
ขณะที่นักวิเคราะห์ของบริษัทหลักทรัพย์กิมเอ็ง(ประเทศไทย) และบริษัทหลักทรัพย์ฟินันเซียไซรัส เริ่มเตือนว่าดัชนีที่ขึ้นมาถึงขนาดนี้เริ่มสูงแล้ว  โดยฟินันเซียไซรัสมองกรอบแถว 770-790 จุด 
ด้านตลาดหุ้นเอเชียเช้าวันนี้  ดัชนีมีทั้งบวกและลบคละกันไปหลังจากดัชนีปิดดาวโจนส์ของสหรัฐเพิ่มขึ้นเพียง 4.69 จุด 10,409 จุด ส่วนราคาน้ำมันดิบในตลาดโลกยังขยับขึ้นต่อ0.73เหรียญสหรัฐต่อบาร์เรล  ปิดที่77.67   เหรียญสหรัฐต่อบาร์เรล ทำให้หุ้นปตท.เพิ่มขึ้น 3 บาทซื้อขายแถว 254 บาทในขณะนี้
ส่วนหุ้นเคยร้อน ไทยคม(THCOM) ซื้อขายเท่ากับวันก่อนที่ราคา6.50 บาท เพราะมีข่าวว่าปริมาณการซื้อขายที่หนาแน่นเมื่อวันที่ 14 มิ.ย. และต่อเนื่องถึงวันนี้มีความเป็นไปได้สูงที่จะเข้าเกณฑ์ถูกแช่แข็ง ต้องใช้บัญชีเงินสดเท่านั้นในการซื้อขายในสัปดาห์หน้าเป็นต้นไป (แคชบาลานซ์) ทำให้ราคาหุ้นมีโอกาสอ่อนตัวลงเพราะนักลงทุนให้ความสนใจน้อยลง